सामग्री: राजघराण्यामध्ये दाखल होत असतानाच्या दडपणाबद्दल आपण डायनांच्या मित्रमंडळींपैकी एकाशी बोलल्याचं सांगताना मेगन मर्कल म्हणाल्या, "कारण...हे दडपण काय असू शकतं, हे दुसरं कोण समजू शकतं?  

राजघराण्यातल्या या दोघींच्या अनुभवातलं साम्य आता दाखवलं जातंय. 

मेगनसोबत कुटुंबातून बाहेर पडत, 'सीनियर रॉयल्स' ची भूमिका सोडण्याआधी इतिहासाची पुनरावृत्ती होतेय की काय, अशी भीती आपल्याला वाटत होती, असं प्रिन्स हॅरी यांनी म्हटलं. 

युकेमधल्या टॅब्लॉईड्सनी ज्याप्रकारे आपल्या पत्नीबद्दल कव्हरेज केलं त्याची तुलना हॅरी यांनी डायनांबाबतच्या टॅब्लॉईड्सच्या वर्तनाशी केली. अशी तुलना त्यांनी यापूर्वीही केली होती. 

वार्तांकनाच्या दोन बाजू

प्रिन्सेस डायनांना जगातील सर्वांत प्रसिद्ध महिला म्हटलं जायचं. आणि त्यांचं समाजकार्य आणि खासगी आयुष्य या दोहोंबद्दल अनेकदा वर्तमानपत्रात हेडलाईन्स झळकत. 

"राजघराण्यात इतर कोणाहीपेक्षा डायना प्रसिद्ध झाल्या. त्यांना जगभर ओळखलं जाई आणि आंतरराष्ट्रीय पातळीवर त्यांची प्रसिद्धी होती," बीबीसीच्या रेडिओ वनच्या न्यूजबीट कार्यक्रमात बोलताना राजघराण्याविषयी लेखन करणाऱ्या लेखिका केटी निकोल यांनी सांगितलं. 

पण डायनांना मिळणारी प्रसिद्धी ही नेहमीच सकारात्मक नसायची, हे देखील त्या सांगतात. 

"माध्यमांतून डायनांवर टीकाही होत असते. त्या जगातल्या सर्वाधिक फेमस व्यक्ती होत्या आणि प्रिन्स विल्यम आणि हॅरींच्या आयुष्यावर कायम पापाराझ्झींची नजर असे."

प्रिन्सेस ऑफ वेल्स डायना लहान हॅरी आणि विल्यमना शाळेत सोडताना, 1995

त्यानंतर डायनांनी काही माध्यमांना खासगी आयुष्याबद्दल सांगणाऱ्या मुलाखती दिल्या आणि त्यांना ही प्रसिद्धी हवी असल्याची, प्रकाशझोत आपल्याकडे वळवण्याची इच्छा असल्याची टीका त्यांच्यावर काहींनी केली. 

राजघराण्यामध्ये सहभागी होताना मेगन यांनी त्यांचा खासगी ब्लॉग बंद केला आणि या मुलाखतीच्या आधी त्यांनी दिलेल्या बहुतेक मुलाखती या त्यांच्या समाजकार्याबद्दलच्या होत्या. 

पण मेगन आणि हॅरी परस्पर विरोधी विधानं करत असल्याचं काहीचं म्हणणं असल्याचं केटी सांगतात. 

'शांतपणे आयुष्य जगणं'

माध्यमांचं आपल्याकडे सतत लक्ष असल्याचा त्रास होत असल्याने आपण 'राजघराण्यातील ज्येष्ठ व्यक्ती' हे पद आणि जबाबदारी सोडत असल्याचं जानेवारी 2020मध्ये मेगन आणि हॅरी या जोडप्याने म्हटलं होतं. 

त्यानंतर ते आधी कॅनडाला आणि मग कॅलिफोर्नियाला रहायला...\nमागील सामग्री खालीलप्रमाणे सारांशित केली जाऊ शकते:
मेगन मर्कल आणि प्रिन्सेस डायना यांची कायम तुलना होत असते. ओप्रा विन्फ्रे यांनी घेतलेल्या मुलाखतीमध्येही प्रिन्स हॅरी यांनी नेकदा त्यांच्या आईचा - प्रिन्सेस डायना यांचा उल्लेख केला. शिवाय ससेक्सचे ड्यूक आणि डचेस असणाऱ्या हॅरी आणि मेगन यांच्या मुलाखतीतल्या अनेक गोष्टी चर्चेत आहेत.